ถ้าต้องการเลิกเสพกระท่อม มีวิธีอย่างไรบ้างค่ะ ที่สามารถช่วยในการลดการเสพ หรือเลิกเสพแบบถาวรค่ะ (ขอบล่วงหน้าสำหรับคำตอบที่ตอบกลับนะค่ะ)
สวัสดีค่ะ การหยุดหรือเลิกสารเสพติดเป็นความตั้งใจที่ดี ที่ขอสนับสนุนวิธีการทำนั้นขึ้นกับหลายๆปัจจัย และเป็นเรื่องที่อาจจะละเอียดอ่อน ซับซ้อน ทำเองได้แต่อาจจะยาก จึงแนะนำการไปปรึกษากับแพทย์ที่รพ.ใกล้บ้าน ซึ่งในหลายๆรพ.จะมีคลินิกที่ให้คำปรึกษาเกี่ยวกับการเลิกสารเสพติดโดยตรงแต่อธิบายคร่าวๆนั้น วิธีการจะขึ้นกับสารเสพติดที่ใช้ ประเภท ขนาด ความถี่ที่ใช้มา ดูว่ามียาต้านพิษหรือไม่ เมื่อหยุดยาประเภทกระท่อม อาจมีผลข้างเคียงหลักๆที่พบได้เช่น คลื่นไส้ อาเจียนคัดจมูกน้ำมูกไหลไอรู้สึกเบื่ออาหารท้องเสียแขนขากระตุกมีพฤติกรรมก้าวร้าวมีปัญหาด้านการนอนมีปัญหาด้านอารมณ์อย่างหงุดหงิด กระวนกระวาย หรือซึมเศร้าในกรณีรุนแรงอาจมีอาการหลอนชัก หรือเพ้อซึ่งบางอาการถ้าเป็นมาก การรักษาควรได้รับการดูแลอย่างใกล้ชิดโดยแพทย์และในผู้ป่วยอาจจะมีความจำเป็นได้รับยาต้านเศร้า ยาช่วยปรับอารมณ์ และควรจะอยู่ในสถานบำบัด เพื่อป้องกันภาวะแทรกซ้อน หรือ ภาวะทางอารมณ์ที่อาจจะเกิดขึ้นได้ค่ะ ดังนั้นถ้าเสพมานาน ปริมาณค่อนข้างเยอะ จะมีอาการต่างๆเกิดได้มาก บางอาการก็อันตราย จึงอาจไม่แนะนำให้ทำการหยุดเอง ควรไปปรึกษาแพทย์ที่เชี่ยวชาญทางด้านนี้ร่วมไปด้วยจะดีที่สุดค่ะ